CELEX: 52006PC0802
Language: da
Date: 2006-12-14
Title: Forslag til Rådets beslutning om bemyndigelse af Estland, Slovenien, Sverige og Det Forenede Kongerige til at anvende en særlig foranstaltning, der fraviger artikel 17, stk. 1, i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter

Vigtig juridisk meddelelse

|

52006PC0802

Forslag til Rådets beslutning om bemyndigelse af Estland, Slovenien, Sverige og Det Forenede Kongerige til at anvende en særlig foranstaltning, der fraviger artikel 17, stk. 1, i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter  /* KOM/2006/0802 endelig udg. */  

	[pic] | KOMMISSIONEN FOR DE EUROPÆISKE FÆLLESSKABER |Bruxelles, den 14.12.2006KOM(2006) 802 endeligForslag tilRÅDETS BESLUTNINGom bemyndigelse af Estland, Slovenien, Sverige og Det Forenede Kongerige til at anvende en særlig foranstaltning, der fraviger artikel 17, stk. 1, i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter(forelagt af Kommissionen)BEGRUNDELSEBAGGRUNDEN FOR FORSLAGET |110 | Begrundelse og formål I henhold til artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag kan Rådet med enstemmighed på forslag af Kommissionen give en medlemsstat tilladelse til at indføre særlige foranstaltninger, der fraviger bestemmelserne i direktivet, for at forenkle afgiftsopkrævningen. Ved brev registreret i Kommissionens Generalsekretariat den 26. januar 2006 anmodede Det Forenede Kongerige om tilladelse til at forlænge en gældende fravigelse af artikel 17, stk. 1, i direktiv 77/388/EØF. Fravigelsen gav Det Forenede Kongerige tilladelse til at udskyde fradragsretten for momsen, indtil den var blevet betalt til leverandøren. Ved brev registreret i Kommissionens Generalsekretariat henholdsvis den 31. august 2006 fra Estland, den 27. juni 2006 fra Slovenien og den 6. april 2006 fra Sverige anmodede disse lande om tilladelse til at fravige artikel 17, stk. 1, i direktiv 77/388/EØF med henblik på at udskyde fradragsretten for momsen, indtil den var blevet betalt til leverandøren. I overensstemmelse med artikel 27, stk. 2, i direktiv 77/388/EØF underrettede Kommissionen de øvrige medlemsstater om Estlands anmodning ved brev af 6. oktober 2006, om Sloveniens anmodning ved brev af 6. oktober 2006, om Sveriges anmodning ved brev af 4. oktober 2006 og om Det Forenede Kongeriges anmodning ved brev af 6. oktober 2006. Ved brev af 6. oktober 2006 underrettede Kommissionen Sverige, og ved brev af 9. oktober 2006 underrettede Kommissionen Estland, Slovenien og Det Forenede Kongerige om, at den rådede over alle de oplysninger, den skønnede nødvendige for at vurdere deres anmodning. |120 | Generel baggrund Det Forenede Kongerige har en valgfri forenklet ordning (kasseregnskabsordning) for afgiftspligtige, hvis omsætning ikke overstiger 660 000 GBP (ca. 964 000 EUR). Ifølge denne ordning er det tilladt omfattede afgiftspligtige i henhold til bestemmelserne i artikel 10, stk. 2, tredje afsnit, i direktiv 77/388/EØF at udskyde momsbetalingen, indtil der er modtaget betaling. Samtidig må den indgående moms som en fravigelse af artikel 17, stk. 1, i direktiv 77/388/EØF ikke fratrækkes af afgiftspligtige, der har valgt at benytte den forenklede ordning, indtil den er blevet betalt til leverandøren. Det Forenede Kongerige fik tilladelse til at fravige artikel 17, stk. 1, i direktiv 77/388/EØF ved Rådets beslutning 87/400/EØF. Denne beslutning begrænsede anvendelsen af kasseregnskabsordningen til kun at gælde afgiftspligtige, hvis årsomsætning var på under 340 000 ECU. I takt med at fravigelsen blev forlænget ved Rådets beslutninger 90/497/EØF, 93/111/EØF, 97/375/EF, 2000/435/EF og 2003/909/EF, blev også omsætningsgrænsen gradvis forhøjet op til det nuværende beløb på 660 000 GBP. Ved denne anmodning om fravigelse anmodede Det Forenede Kongerige om, at omsætningsgrænsen for kasseregnskabsordningen forhøjes til 1 350 000 GBP (ca. 2 000 000 EUR). Dette er en fordobling af den nuværende omsætningsgrænse. Ifølge Det Forenede Kongerige indgår kasseregnskabsordningen i en serie af forenklingsforanstaltninger, som tager sigte på at hjælpe små og mellemstore virksomheder. Antallet af virksomheder, der potentielt vil være berettiget til at anvende kasseregnskabsordningen, er på ca. 1 million, og antallet af virksomheder, der vil kunne drage nytte af ordningen, er på ca. 750 000. Ud af disse virksomheder anvender 159 000 på nuværende tidspunkt ordningen. Forhøjelsen af omsætningsgrænsen vil gøre yderligere 57 000 virksomheder berettiget til at anvende ordningen. Den nuværende beslutning om fravigelse er gyldig til den 31. december 2006. Det Forenede Kongerige anmodede om, at der gives tilladelse til at forlænge fravigelsen indtil den 31. december 2009. Efter Kommissionens opfattelse er Det Forenede Kongeriges anmodning acceptabel både med hensyn til forhøjelsen af omsætningsgrænsen og med hensyn til varigheden af fravigelsen. Den valgfrie kasseregnskabsordning har været i brug i Det Forenede Kongerige siden den 1. oktober 1987. Den forhøjelse af omsætningsgrænsen, der anmodes om, medfører ingen ændringer af ordningen. Estland, Slovenien og Sverige anmoder også om tilladelse til at fravige artikel 17, stk. 1, i direktiv 77/388/EØF med henblik på en valgfri forenklet ordning (kasseregnskabsordning). Ligesom Det Forenede Kongeriges ordning vil det være tilladt omfattede afgiftspligtige i henhold til bestemmelserne i artikel 10, stk. 2, tredje afsnit, i direktiv 77/388/EØF at udskyde momsbetalingen, indtil der er modtaget betaling. Samtidig må den indgående moms som en fravigelse af artikel 17, stk. 1, i direktiv 77/388/EØF ikke fratrækkes af afgiftspligtige, der har valgt at anvende den forenklede ordning, indtil den er blevet betalt til leverandøren. Detailreglerne for ordningen, herunder reglerne for at tilslutte sig og trække sig ud af ordningen, og de specifikke regnskabskrav vil blive fastsat af medlemsstaterne selv. For Slovenien vil omsætningsgrænsen blive sat til 50 000 000 SIT (ca. 208 000 EUR). Ud af de 62 000 virksomheder, der vil kunne vælge at anvende ordningen, ventes det, at ca. 1 000 vil gøre det. For Sveriges vedkommende vil omsætningsgrænsen blive sat til 3 000 000 SEK (ca. 300 000 EUR). Dette vil give omkring 630 000 virksomheder mulighed for at anvende ordningen, hvoraf skønsmæssigt 60 % eller 400 000 virksomheder vil forventes at gøre det. Både den slovenske og den svenske anmodning om fravigelse følger den eksisterende fravigelse for Det Forenede Kongerige og den forslåede forlængelse af den. På dette grundlag kan Kommissionen tilslutte sig anmodningerne om fravigelse, som tager sigte på at forenkle procedurerne for mindre virksomheder. Reglerne for den valgfrie forenklede ordning (kasseregnskabsordning) er ikke begrænset ved en omsætningsgrænse for Estlands vedkommende. Dens anvendelse er i stedet begrænset til afgiftspligtige, der efter estisk ret er klassificeret som eneejere, hvoraf der skønsmæssigt er 5 700 momsregistrerede. Disse virksomheder har tilladelse til at opgøre deres indkomst med henblik på direkte beskatning efter kasseregnskabsreglerne. Det vil derfor være en forenkling af de regnskabsmæssige forpligtelser for disse virksomheder, hvis det var tilladt dem også at opgøre momsen på kasseregnskabsbasis. I betragtning af det lille antal virksomheder, som ordningen vil gælde for, og de forenklingsfordele, som den frembyder, kan Kommissionen støtte denne anmodning om fravigelse. |130 | Gældende bestemmelser på det område, som forslaget vedrører Rådets beslutning 97/375/EF af 9. juni 1997 om bemyndigelse af Det Forenede Kongerige til at anvende en fakultativ foranstaltning, der fraviger bestemmelserne i artikel 17, stk. 1, i Rådets sjette direktiv (77/388/EØF) om harmonisering af medlemsstaternes lovgivning om omsætningsafgifter. Rådets beslutning er blevet ændret ved Rådets beslutning 2000/435/EF af 29. juni 2000 og Rådets beslutning 2003/909/EF af 22. december 2003 og udløber den 31. december 2006. |141 | Overensstemmelse med andre EU-politikker og -mål Ikke relevant. |HØRING AF INTERESSEREDE PARTER OG KONSEKVENSANALYSE |Høring af interesserede parter |219 | Ikke relevant. |Ekspertbistand |229 | Der har ikke været behov for ekstern ekspertbistand. |230 | Konsekvensanalyse Den foreslåede beslutning vedrører forenklingsforanstaltninger i forbindelse med opkrævningen af moms fra små og mellemstore virksomheder og vil potentielt forbedre cash flow-situationen i de berørte virksomheder. Virkningen bliver i alle tilfælde begrænset på grund af fravigelsens snævre anvendelsesområde. |FORSLAGETS RETLIGE ASPEKTER |305 | Resumé af forslaget Bemyndigelse af Det Forenede Kongerige til fortsat at fravige og af Estland, Slovenien og Sverige til at fravige artikel 17, stk. 1, i Rådets sjette direktiv 77/388/EØF med henblik på at anvende en valgfri kasseregnskabsordning, hvorefter en afgiftspligtig skal udskyde momsfradraget, indtil varerne eller tjenesteydelserne reelt er blevet betalt til leverandøren. |310 | Retsgrundlag Artikel 27, stk. 1, i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter – Det fælles merværdiafgiftssystem: ensartet beregningsgrundlag. |329 | Subsidiaritetsprincippet Forslaget falder ind under Fællesskabets enekompetence. Subsidiaritetsprincippet finder derfor ikke anvendelse. |Proportionalitetsprincippet Forslaget er i overensstemmelse med proportionalitetsprincippet af følgende årsager: |331 | Beslutningen vedrører en bemyndigelse til en medlemsstat på dennes egen anmodning og udgør ikke en forpligtelse. |332 | I betragtning af fravigelsens begrænsede anvendelsesområde står den særlige foranstaltning i rimeligt forhold til det tilstræbte mål. |Reguleringsmiddel/reguleringsform |341 | Foreslået retsakt: andet. |342 | Andre midler ville ikke være hensigtsmæssige af følgende årsager: I henhold til artikel 27 i Rådets sjette direktiv 77/388/EØF om harmonisering af medlemsstaternes lovgivning om omsætningsafgifter kan de fælles momsregler kun fraviges, hvis Rådet på forslag af Kommissionen træffer enstemmig afgørelse herom. En rådsbeslutning er det eneste egnede middel, da den kan rettes til en enkelt medlemsstat. |BUDGETMÆSSIGE KONSEKVENSER |409 | Forslaget har ingen virkninger for Fællesskabets budget. |YDERLIGERE OPLYSNINGER |520 | Ophævelse af gældende retsforskrifter Forslagets vedtagelse indebærer ophævelse af gældende retsforskrifter. |Fornyet gennemgang/revision/udløbsklausul |E-4340 | Forslaget indeholder en udløbsklausul. |1.  Forslag tilRÅDETS BESLUTNINGom bemyndigelse af Estland, Slovenien, Sverige og Det Forenede Kongerige til at anvende en særlig foranstaltning, der fraviger artikel 17, stk. 1, i Rådets sjette direktiv 77/388/EØF om harmonisering af medlemsstaternes lovgivning om omsætningsafgifterRÅDET FOR DEN EUROPÆISKE UNION HAR -under henvisning til traktaten om oprettelse af Det Europæiske Fællesskab,under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag[1], særlig artikel 27, stk. 1,under henvisning til forslag fra Kommissionen[2], ogud fra følgende betragtninger:(1) Ved Rådets beslutning 97/375/EF[3] bemyndiges Det Forenede Kongerige i overensstemmelse med proceduren i artikel 27 i direktiv 77/388/EØF til at anvende en særlig foranstaltning, der fraviger artikel 17, stk. 1, i nævnte direktiv, med henblik på at anvende en valgfri ordning, hvorefter momsen opgøres på basis af betalte og modtagne likvide midler (kasseregnskabsordning). Under denne kasseregnskabsordning kan fradragsretten for indgående moms hos afgiftspligtige, som opgør den udgående moms for deres leverancer, når de har modtaget betaling fra deres kunder, i henhold til artikel 10, stk. 2, tredje afsnit, andet led, i nævnte direktiv udskydes af Det Forenede Kongerige som en fravigelse af artikel 17, stk. 1, i nævnte direktiv, indtil den indgående moms er blevet betalt til leverandøren.(2) Ved brev registreret i Kommissionens Generalsekretariat den 26. januar 2006 anmodede Det Forenede Kongerige om tilladelse til at forlænge den gældende fravigelse af artikel 17, stk. 1, i direktiv 77/388/EØF med tre år. Det Forenede Kongerige anmodede også om, at omsætningsgrænsen for den forenklede kasseregnskabsordning forhøjes fra 660 000 GBP til 1 350 000 GBP.(3) Ved brev registreret i Kommissionens Generalsekretariat den 31. august 2006 anmodede Estland om tilladelse til at fravige artikel 17, stk. 1, i direktiv 77/388/EØF med henblik på at tillade, at momsen bliver fradragsberettiget hos den afgiftspligtige, når leverandøren er blevet betalt. Denne udskydelse af fradraget vil kun gælde under en forenklet kasseregnskabsordning, hvorefter afgiftspligtige opgør den udgående moms for deres leverancer, når de har modtaget betaling fra deres kunder, jf. artikel 10, stk. 2, tredje afsnit, andet led, i nævnte direktiv. Estland anmodede om, at kasseregnskabsordningen begrænses til at gælde for afgiftspligtige, der er klassificeret som eneejere efter estisk ret.(4) Ved brev registreret i Kommissionens Generalsekretariat den 27. juni 2006 anmodede Slovenien om tilladelse til at fravige artikel 17, stk. 1, i direktiv 77/388/EØF med henblik på at tillade, at momsen bliver fradragsberettiget hos den afgiftspligtige, når leverandøren er blevet betalt. Denne udskydelse af fradraget vil kun gælde under en forenklet kasseregnskabsordning, hvorefter afgiftspligtige opgør den udgående moms for deres leverancer, når de har modtaget betaling fra deres kunder, jf. artikel 10, stk. 2, tredje afsnit, andet led, i nævnte direktiv. Slovenien anmodede om, at omsætningsgrænsen for dets forenklede kasseregnskabsordning blev sat til 50 000 000 SIT.(5) Ved brev registreret i Kommissionens Generalsekretariat den 6. april 2006 anmodede Sverige om tilladelse til at fravige artikel 17, stk. 1, i direktiv 77/388/EØF med henblik på at tillade, at momsen bliver fradragsberettiget hos den afgiftspligtige, når leverandøren er blevet betalt. Denne udskydelse af fradraget vil kun gælde under en forenklet kasseregnskabsordning, hvorefter afgiftspligtige opgør den udgående moms for deres leverancer, når de har modtaget betaling fra deres kunder, jf. artikel 10, stk. 2, tredje afsnit, andet led, i nævnte direktiv. Sverige anmodede om, at omsætningsgrænsen for dets forenklede kasseregnskabsordning blev sat til 3 000 000 SEK.(6) I overensstemmelse med artikel 27, stk. 2, i direktiv 77/388/EØF underrettede Kommissionen de øvrige medlemsstater om Estlands anmodning ved brev af 6. oktober 2006, om Sloveniens anmodning ved brev af 6. oktober 2006, om Sveriges anmodning ved brev af 4. oktober 2006 og om Det Forenede Kongeriges anmodning ved brev af 6. oktober 2006. Ved brev af 6. oktober 2006 underrettede Kommissionen Sverige, og ved brev af 9. oktober 2006 underrettede Kommissionen Estland, Slovenien og Det Forenede Kongerige om, at den rådede over alle de oplysninger, den skønnede nødvendige for at vurdere deres anmodning.(7) Kasseregnskabsordningen er en forenklingsforanstaltning for små og mellemstore virksomheder. For Det Forenede Kongeriges vedkommende vil en forhøjelse af omsætningsgrænsen for den forenklede ordning give et større antal virksomheder mulighed for at anvende ordningen. Forhøjelsen af omsætningsgrænsen vil udvide ordningen til potentielt at omfatte yderligere 57 000 virksomheder. Fravigelsen for Estlands vedkommende vil give 5 700 virksomheder mulighed for at anvende kasseregnskabsordningen. For Sloveniens vedkommende vil 62 000 virksomheder kunne vælge at anvende kasseregnskabsordningen. For Sveriges vedkommende vil ordningen stå til disposition for 630 000 virksomheder.(8) Fravigelserne for Estland, Slovenien, Sverige og Det Forenede Kongerige kan accepteres i betragtning af andelen af omfattede virksomheder, der vil kunne vælge denne forenklede ordning, og den begrænsede varighed.(9) Fravigelsen berører ikke størrelsen af medlemsstaternes samlede afgiftsprovenu ved det endelige forbrug og har som følge heraf ingen negativ indvirkning på De Europæiske Fællesskabers egne momsindtægter -VEDTAGET FØLGENDE BESLUTNING:Artikel 1Som fravigelse af artikel 17, stk. 1, i Rådets sjette direktiv (77/388/EØF) bemyndiges Estland, Slovenien, Sverige og Det Forenede Kongerige til at udskyde fradragsretten for indgående moms for afgiftspligtige som defineret i andet afsnit, indtil den indgående moms er blevet betalt til deres leverandører.De berørte afgiftspligtige skal anvende en ordning, hvorefter de opgør den udgående moms for deres leverancer, når de har modtaget betaling fra deres kunder. De må højst have en årsomsætning på 50 000 000 SIT for Sloveniens vedkommende, 3 000 000 SEK for Sveriges vedkommende og 1 350 000 GBP for Det Forenede Kongeriges vedkommende eller skal for Estlands vedkommende være registreret som eneejer.Artikel 2Beslutning 97/375/EF ophæves.Artikel 3Denne beslutning udløber den 31. december 2009.Artikel 4Denne beslutning er rettet til Republikken Estland, Republikken Slovenien, Kongeriget Sverige og Det Forenede Kongerige Storbritannien og Nordirland.Udfærdiget i Bruxelles, denPå Rådets vegneFormand [1] EFT L 145 af 13.6.1977, s. 1. Senest ændret ved direktiv 2006/69/EF (EUT L 221 af 12.8.2006, s. 9).[2] EUT C […] af […] s. […].[3] EFT L 158 af 17.6.1997, s. 43. Senest ændret ved beslutning 2003/909/EF (EUT L 342 af 30.12.2003, s. 49).